Diari Oficial de la Generalitat Valenciana


Sumari del DOGV 3541, del 19-07-1999 (1999/6612)

ORDRE de 30 de juny de 1999, de la Conselleria d'Economia, Hisenda i Administració Pública, per la qual es determina la relació de municipis de la Comunitat Valenciana als quals resultarà aplicable la bonificació del 50% de l'import de les quotes meritades en el cànon de sanejament pels consums d'aigua per a ús domèstic realitzats en aquests durant el segon semestre de 1999.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3541

Data del DOGV
:   19-07-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/6612


Data del document
:   30-06-1999

Organisme emissor
:   Conselleria d'Economia, Hisenda i Administració Pública

Tipus de document
:   Ordre

Descriptors 

:   * Castielfabib
    * Fuenterrobles
    * Llanera de Ranes
    * Bicorp
    * Camporrobles
    * Caudete de las Fuentes
    * Bolbaite
    * Sumacàrcer
    * Venta del Moro
    * Villargordo del Cabriel
    * Benimodo
    * Siete Aguas
    * Rotglà i Corberà
    * impost local
    * sanejament
    * municipi
    * consum d'aigua

ORDRE de 30 de juny de 1999, de la Conselleria d'Economia, Hisenda i Administració Pública, per la qual es determina la relació de municipis de la Comunitat Valenciana als quals resultarà aplicable la bonificació del 50% de l'import de les quotes meritades en el cànon de sanejament pels consums d'aigua per a ús domèstic realitzats en aquests durant el segon semestre de 1999. [1999/M6612]
  
La Llei 2/1992, de 26 de març, de Sanejament d'Aigües Residuals de la Comunitat Valenciana, estableix en la disposició transitòria segona una bonificació del 50% de les quotes meritades en el cànon de sanejament pels consums d'aigua per a ús domèstic realitzats en aquells municipis de la Comunitat Valenciana que no compten amb sistemes de depuració en servei, en execució o amb projecte tècnic aprovat per la Generalitat Valenciana. La disposició transitòria esmentada preveu, així mateix, la supressió automàtica d'aquesta bonificació des del moment en què els municipis fins aleshores beneficiaris d'aquesta compten amb un projecte de sistema de depuració aprovat tècnicament per la Generalitat Valenciana.
  
D'altra banda, l'apartat 1 de l'article 12 del Decret 266/1994, de 30 de desembre, del Govern Valencià, pel qual s'aprova el Reglament sobre el Règim Economicofinancer i Tributari del Cànon de Sanejament, estableix que s'entendrà que hi ha un projecte tècnic aprovat per la Generalitat Valenciana quan hi haja un plec de prescripcions tècniques o un projecte d'obres aprovat per l'òrgan competent d'aquesta. El reglament esmentat disposa també que mitjançant ordre de la Conselleria d'Economia, Hisenda i Administració Pública , a proposta de la d'Obres Públiques, Urbanisme i Transports, es determinaran els municipis o àrees als quals s'aplicarà, durant cada semestre natural, la bonificació esmentada, per raó de les circumstàncies que hi concorren el primer dia d'aquest període.
  
D'acord amb això, l'Ordre d'aquesta Conselleria de 3 de febrer de 1999 estableix la relació de municipis beneficiaris de la bonificació esmentada durant el primer semestre de 19723 i en l'article 3 disposa que les variacions en la situació existent en aquests el dia 1 de gener de l'exercici esmentat determinaran les corresponents modificacions en la relació de municipis esmentada amb efecte des del dia 1 de juliol de 1999. En aquest sentit, cal tenir en compte, d'acord amb els antecedents que hi ha sobre això en la Divisió de Recursos Hidràulics de la Conselleria d'Obres Públiques, Urbanisme i Transports, les actuacions en matèria de sanejament realitzades durant el primer semestre de 1999 en els municipis de Corbera, Fortaleny, Llaurí, Manuel, Polinyà de Xúquer i Riola, que determinen la pèrdua de la bonificació del 50% del cànon de sanejament meritat pels consums d'aigua per a ús domèstic realitzats en aquests municipis a partir del primer dia del segon semestre d'enguany.
  
Per això, vista la proposta realitzada per la Conselleria d'Obres Públiques, Urbanisme i Transports, i fent ús de l'autorització continguda en l'article 12 del Decret 266/1994, de 30 de desembre, del Govern Valencià
  
ORDENE
  
Article 1. Bonificació corresponent al segon semestre de 1999
  
Durant el segon semestre de 1999 gaudiran d'una bonificació del 50% del seu import les quotes meritades en concepte de cànon de sanejament pels consums d'aigua per a ús domèstic realitzats en els municipis a què es refereix l'annex d'aquesta ordre.
  
Article 2. Facturació de consums realitzats en semestres amb diferent règim de subjecció
  
Quan es produïsquen facturacions el període de consum de les quals s'estenga, a l'efecte de la bonificació a què es refereix l'article anterior, a dos o més semestres amb distint règim de subjecció, aquesta bonificació s'aplicarà en proporció a la part del consum total que corresponga a cadascun d'aquests semestres.
  
Article 3. Variació de les circumstàncies existents l'1 de juliol de 1999
  
Les variacions que, respecte a la situació existent en aquests el dia 1 de juliol de 1999, es produïsquen durant el segon semestre de 1999 en els municipis de la Comunitat Valenciana, comportaran les modificacions oportunes en la relació que es recull en l'annex d'aquesta ordre, amb efecte des del dia 1 de gener del 2000.
  
Disposició final
  
Única. Entrada en vigor
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 30 de juny de 1999
  
El conseller d'Economia, Hisenda i Administració Pública,
  
JOSÉ LUIS OLIVAS MARTÍNEZ
  
ANNEX
  
Relació de municipis de la Comunitat Valenciana els consums d'aigua per a ús domèstic dels quals gaudiran d'una bonificació del 50% durant el segon semestre de 1999
  
Benimodo
  
Bicorp
  
Bolbaite
  
Camporrobles
  
Castielfabib
  
Caudete de las Fuentes
  
Fuenterrobles
  
Llanera de Ranes
  
Rotglá y Corberá
  
Siete Aguas
  
Sumacàrcer
  
Venta del Moro